Document ID: /roh_data/filtered/fineweb-2-filterrobots_roh.jsonl.gz/53066

La branscha da radio planisescha da pudair chalar cun la derasaziun da radio analoga sur UUC/UKW pass per pass enfin il pli tard la fin da l'onn 2024 ed uschia pudair duvrar DAB+ sco tecnica principala per la derasaziun.
Ils facts ils pli impurtants tar DAB+
- Retschavida senza disturbis en l’entira Svizra: sound d’emprima qualitad, nagin smuschignar u schuschuri - quai era sin viadi.
- Ina purschida da program gronda e multifara, e quai era surregiunal: programs dad UUC d’enfin qua e programs supplementars da DAB+.
- Utilisaziun simpla: tschertga automatica dal emettur, nagina tschertga u endataziun da frequenza.
- Orientà vers l’avegnir: economic ed ecologic.
- Via da derasaziun dal radio la pli utilisada.
Cussegliader da cumpras per radio DAB+
En nossa broschura chattais Vus infurmaziuns tar la tscherna dal model, la cumpra, l’endrizzament sco era l’installaziun.
Nus As sustegnain fitg gugent
Per ulteriuras dumondas tar la retschavida dals programs da la SRG SSR As stat a disposiziun noss helpdesk sut 0848 868 969 u per e-mail a <email-pii>, il link avra en ina nova fanestra .